laion/Wikipedia-Exotic huggingface dataset:
ראול ריאנצ'ו

ראול רואיס גונזאלס ריאנצ'ו (בספרדית: Raúl Ruiz González-Riancho; נולד ב-13 בפברואר 1960) הוא מאמן כושר בהכשרתו, כיהן במשך חודש כממלא מקום המאמן בספרטק מוסקבה. ריאנצ'ו החל את הקריירה שלו כמאמן כושר בקבוצת חימנסטיקה מהעיר טורלאווגה בספרד ועבד לצד מנואל רוביידו, כעוזר מאמן. לאחר מכן עבד כמאמן כושר ועוזר מאמן בקבוצות כמו ראסינג סנטנדר ולבאנטה, לפני שהוזמן על ידי גורבן ברדייב לרוסיה לעבוד כמאמן כושר ברובין קאזאן. בפברואר 2014 חתם על חוזה באוקראינה עם דינמו קייב, בה עבד כמאמן כושר ועוזרו של סרהי רברוב. כאן עבד עד 30 ביוני 2016. ב-15 ביולי 2016 הוזמן לנבחרת אוקראינה ועבד כעוזר מאמן בנבחרת אוקראינה בכדורגל עד 2018 וסייע לאנדריי שבצ'נקו. ב-2018 הוזמן למטה האימון של ספרטק מוסקבה ועבד כעוזרו של מאסימו קאררה. באוקטובר 2018 מונה לממלא מקום מאמן הקבוצה, לאחר שספרטק הגיעה לרצף הפסדים. מדיה וקבצים בנושא ראול ריאנצ'ו בוויקישיתוף ראול ריאנצ'ו, באתר Soccerway ראול ריאנצ'ו, באתר WorldFootball.net פרופיל המאמן, באתר Transfermarkt ראול ריאנצ'ו באתר של דינמו קייב ראול ריאנצ'ו באתר bdfutbol.com ראול ריאנצ'ו באתר transfermarkt.com ראול ריאנצ'ו באתר worldfootball.net Spartak Moscow appoint Spaniard Raul Riancho ערך זה הוא קצרמר בנושא מאמני כדורגל. אתם מוזמנים לתרום לוויקיפדיה ולהרחיב אותו.
אלפא רומיאו 85A

אלפא רומיאו 85A (באיטלקית: Alfa Romeo 85A) הוא אוטובוס מתוצרת יצרנית הרכב האיטלקית אלפא רומיאו שיוצר בין השנים 1932–1934. יוצרו 30 יחידות. 2 דלתות כניסה מדרגה מנוע קדמי אלפא רומיאו אלפא רומיאו 40A אלפא רומיאו 110A אלפא רומיאו 140A מדיה וקבצים בנושא אלפא רומיאו 85A בוויקישיתוף אלפא רומיאו אוטובוסים דגמי: 40, 80, 85, 110 tramroma.com/autobusroma/rete_urb/autobus/rotabili/autrot אלפא רומיאו אוטובוסים דגמי: 40, 80, 85, 110 - תמונות tramroma.com/autobusroma/rete_urb/autobus/rotabili/autrot_14a
ברסי

בֶּרסי (בצרפתית: Bercy) היא שכונה ברובע השנים-עשר של פריז, בדרום-מזרח פריז, סמוך לגבולה המוניציפלי. האזור עובר מאז שנות ה-80 של המאה ה-20 תנופת פיתוח ומוקמים בו מבני ציבור ואזורי פנאי. באזור נמצאו שרידי ההתיישבות האנושית העתיקים ביותר בסביבות פריז, המתוארכים לתקופה הנאוליתית המאוחרת (3000 לפני הספירה לערך). בימי הביניים השתייך המקום לבית מונמורנסי אשר איבד אותו למשפחת מאלון (Malons). ב-1658 הקים שארל-אנרי דה מאלון דה ברסי את טירת ברסי, בתכנונו של האדריכל פרנסואה לה וו (אחיו של לואי לה וו, שהיה אדריכלו של לואי הארבעה עשר). הטירה נהרסה ב-1861 במסגרת הרחבת חומת העיר פריז. באותה שנה איחד הברון אוסמן את חלקה הצפון-מערבי של הקומונה (מועצה) של ברסי ("כפר ברסי" - Bercy Village) עם הרובע השנים-עשר של פריז, אותה הרחיב. ואילו שאר חלקי הקומונה ההיסטורית של ברסי נותרו מחוץ לגבולות העיר ואוחדו עם קומונת Charenton-le-Pont. האזור היה במשך דורות מרכז ייצור וממכר יין (בפרט שהוא נמצא מחוץ לחומת המכס ולפיכך היה המסחר בו פטור מן המס העירוני). שטחי היקבים והמחסנים העתיקים הוזנחו עם השנים, עד ששופצו בשנת 2000 והוקמו בהם שלל מיזמי בידור, מסחר ותיירות, מסעדות, בתי קפה ובארים. פארק ברסי. אחד הפארקים הציבוריים הגדולים בפריז, מהווה ריאה ירוקה ומרכז לחלק גדול ממבני הציבור באזור ברסי. הוקם על שטח שוק היין שפונה סופית ב-1977. בניין משרד האוצר. הועבר לברסי על גדות נהר הסן בשנות ה-80 על מנת לפנות את כל שטח ארמון הלובר (משכנו ההיסטורי של המשרד) לטובת מוזיאון הלובר. מאז משמש הביטוי "ברסי" ככינוי סלנג עיתונאי למשרד האוצר ולמשרדי הממשלה הצרפתית בכלל. הבניין הענק מאכלס משרדים נוספים וכן מתחם של מסעדות וחנויות לעובדי המשרדים והקהל הבא בשעריהם. אקור הוטל ארנה (לשעבר ארנה פריז-ברסי). היכל ספורט בעל 10,000-17,000 מקומות ישיבה שנחנך ב-1984 בו מתקיימים אירועי טניס, אגרוף, כדורסל, כדוריד, התעמלות מכשירים ומופעי רוק. הסינמטק וארכיון הסרטים של צרפת (Cinémathèque Française). משכן הסינמטק בברסי, החל מ-1998 בתכנונו של פרנק גרי, כולל את ארכיון הסרטים הגדול בעולם, אולמות קולנוע ומוזיאון לקולנוע. UGC Ciné Cité Bercy. בית קולנוע ("עיר סרטים") הכולל 18 אולמות הקרנה ושטחי מסחר, בילוי והסעדה. Cour Saint-Émilion. מרכז מסחר ובידור פתוח ברחוב "כפר ברסי" המשופץ. Musée des Arts Forains. מוזיאון משחקי היריד. מוזיאון המוקדש לסחרחרות עתיקות ומשחקי-יריד אחרים. כנסיית נוטרדם דה-נטיביטה ברסי. הוקמה ב-1677, נחרבה ונבנתה שנית ב-1823, נהרסה שנית בתקופת הקומונה הפריזאית (1871), שוקמה והוצפה כליל בעת שיטפון 1910 בפריז, הופצצה ב-1944, נפגעה בדליקה ב-1982 ונפתחה מחדש ב-1985. תחנת ברסי, תחנת הרכבת השביעית בגדלה בפריז. משרתת רכבות SNCF בקווים קצרים ובינוניים לדרום-מזרח מפריז (בהם דיז'ון, אביניון, קלרמון-פראן ונוור). שירתה בעבר את קו הרכבת לאיטליה, אך מאז 2011 הועברו רכבות אלה לגאר דה ליון. התחנה משמשת כתחנה מרכזית לאוטובוסי OUIBUS הבינלאומיים בקווי לונדון/ בריסל/ אמסטרדם - פריז - ליל; ופריז - ליון - טורינו/ מילאנו. הרכבת התחתית של פריז בקווים 14 ו-6 מגיעה לתחנות Bercy ו-Cour Saint-Émilion. גשר סימון דה בובואר מקשר את ברסי עם הספרייה הלאומית של צרפת שמעבר לסן. מדיה וקבצים בנושא ברסי בוויקישיתוף פריז הסמויה מן העין, מסע אחר משה גלעד‏, דה בובואר שרה מעל הנהר, באתר וואלה, 27 באוגוסט 2006 מידע על ברסי, היסטוריה וקישורים היסטוריה של ברסי, באתר מוזיאון משחקי היריד אתר מתחם ברסי-וילאז' אתרים ואטרקציות תיירותיות באזור מתחם ברסי-וילאז' סיור ארכיטקטוני בסינימטק אתר המוזיאון
אלפא רומיאו 85

אלפא רומיאו 85 (באיטלקית Alfa Romeo 85) היא משאית אשר יוצרה על ידי יצרנית הרכב אלפא רומיאו האיטלקית בין השנים 1934–1939. המשאית יוצרה בשני דגמים בעלי מנוע בנזין (85 ו-85C) ודגמם 85G, שהיה בעל מנוע גז. סה"כ יוצרו כ-100 יחידות. המשאית הופיעה בסרט האיטלקי "The Search" בשנת 1948 מדיה וקבצים בנושא אלפא רומיאו 85 בוויקישיתוף "אלפא רומיאו 85" - Alfa Romeo 85 / 110 (Commercial vehicles) - Trucksplanet trucksplanet.com/catalog/model "אלפא רומיאו 85" בסרט The Search imcdb.org
מוטי קירמאיר

מרדכי (מוטי) קירמאיר (נולד בשנת 1949) היה ראש המועצה המקומית בנימינה בשנים 1981–1998. קירמאיר נולד וגדל בבנימינה, כבן למייסדי נחלת ז'בוטינסקי. שרת בחיל השריון. הוא בוגר תואר ראשון בתחום החינוך ולימודי ארץ ישראל מאוניברסיטת חיפה. שימש כמנהל בית הספר העל יסודי לחינוך מיוחד על שם קורצ'ק בחיפה. בשנת 1981 נבחר לתפקיד ראש המועצה המקומית בנימינה. כנציג הליכוד השיג בבחירות 1998 26.9 אחוזים מהקולות ואותו החליף בתפקיד אריה זיתוני. בתקופת כהונתו כראש מועצה נחתמה ברית ערים תאומות עם העיירה טוקאי שבהונגריה. לאחר סיום תפקידו החל לשמש כיו"ר מנהלת הוועדה המרחבית לתכנון ולבנייה שומרון ומשנת 2004 כיו"ר הוועדה. בשנים 2001 - 2005 שימש כחבר דירקטוריון בחברת ההשקעות "סהר אינווסטק" בבעלותו של עופר הירשזון בנו של אברהם הירשזון, לימים שר האוצר. לקראת הבחירות לרשויות המקומיות ב-2018, הודיע על התמודדותו לתפקיד ראש המועצה המקומית בנימינה-גבעת עדה. קירמאיר הפסיד בבחירות לאיתי ויסברג. קירמאיר נשוי ואב לשניים. 27 ביולי 2018 ריאיון עם מוטי קירמאיר מועמד לראשות המועצה בנימינה גבעת עדה, באתר גפן מגזין המושבות, 27 ביולי 2018 עכבר העיר, סיפורים עם שפם - סיפורה של המושבה בנימינה, באתר הארץ נירית שפאץ, בנימינה גבעת עדה: איתי ויסברג ממשיך לקדנציה נוספת, באתר בלינקר, 31 באוקטובר 2018
גשר סימון דה בובואר

גשר סימון דה בובואר (בצרפתית: Passerelle Simone-de-Beauvoir) הוא גשר המיועד להולכי רגל ורוכבי אופניים בין הרובע השנים-עשר של פריז לרובע השלושה-עשר של פריז ומחבר את פארק ברסי שבשכונת ברסי עם אתר פרנסואה מיטראן של הספרייה הלאומית של צרפת בגדה השמאלית. הקמת הגשר, שנקרא על שמה של סימון דה בובואר, החלה ב-2004 והוא נחנך ב-2006. ארכו 304 מטרים, רוחבו 12 והוא משתרע מגדה לגדה ללא תמיכה בתוך הנהר. על מנת לגשר על פערי הגובה בין שתי גדות הנהר, עוצב הגשר בדמות שני חצאי עדשה (או שני גלים) המקנים עליה וירידה מתונות וכן קירוי מגשם במרכז הגשר. הגשר מחופה ברצפת עץ אלון. החלק המרכזי של הגשר, באורך 106 מטרים הוא יציקת פלדה אחת במשקל 640 טון שנוצקה במפעלי אייפל באלזס והועברה למקומה במבצע מסובך של תנועה בלילות שארך מספר חודשים. מדיה וקבצים בנושא גשר סימון דה בובואר בוויקישיתוף על הגשר באתר חברת האדריכלים Dietmar-Feichtinger משה גלעד‏, דה בובואר שרה מעל הנהר, באתר וואלה, 27 באוגוסט 2006 תמונות ומידע על הגשר (בצרפתית)
שי צור

שי צור (נולד ב-21 במאי 1983) הוא מקצוען פוקר ישראלי. צור זכה בצמיד אליפות העולם בפוקר בשנת 2017. ממייסדי האקדמיה הישראלית לפוקר. ידוע בכינוי "גאבור מרטון". צור נולד וגדל בפתח תקווה. שירת בצה"ל בחיל השריון. בשנת 2006 כשחזר מטיול בדרום אמריקה, החל צור לשחק פוקר במשחקים חבריים ביתיים על סכומים זעומים של 50 ש"ח. בהמשך, כשהיה סטודנט לפיזיקה, המשיך לשחק גם באמצעות האינטרנט וגילה שהוא מצליח להרוויח סכומים גדולים. עת ששיחק באינטרנט השתמש בכינוי "גאבור מרטון" על שם שחקן הפועל פתח תקווה, אליל ילדותו - כינוי זה דבק בו ומשמש אותו עד היום. בשנת 2010 החל לשחק פוקר מקצועני. באותה השנה בטורניר בעיר נוטינגהאם באנגליה, סיים מקום 72 מתוך 620 שחקנים וזכה ב-1,263 דולר. החל מ-2010 משתתף קבוע בתחרויות ב-IPC (סבב הפוקר הישראלי) - לאורך השנים זכה בסבב זה ב-5 גביעים והגיע 10 פעמים לשולחנות גמר. בשנת 2013 סיים צור מקום 8 באירוע המרכזי של סבב WPT וזכה בסך של 20,974 דולר. בשנת 2014 הקים צור ביחד עם שותפים את האקדמיה הישראלית לפוקר, שהוא המוסד הישראלי היחיד שמלמד תוכני פוקר, לאחר מכן שימש כמנכ"ל שלה וכיום מרצה. בהמשך פיתח אפליקציית לימוד פוקר בשם "Poker Fighter". ב-7 ביולי 2014 סיים במקום הרביעי בטורניר בסבב אליפות העולם בפוקר וזכה ב-209,805 דולר. בשנת 2015 סיים במקום ה-38 באירוע המרכזי של אליפות העולם (דמי כניסה בסך של 10,000 דולר) וזכה ב-164,086 דולר. בשנת 2016 סיים צור במקום השמיני בטורניר בסבב אליפות העולם בפוקר וזכה ב-58,543 דולר. ב-5 ביולי 2017 רשם צור את הישגו היוקרתי ביותר, כאשר גבר על 1,413 שחקנים, סיים במקום הראשון בטורניר בסבב אליפות העולם בפוקר, וזכה בסך של 223,241 דולר ובצמיד אליפות העולם בפוקר. בשנת 2018 סיים במקום ה-11 בטורניר מסבב אליפות העולם וזכה ב-55,222 דולר. נכון ליולי 2022, צור זכה בסך של כמיליון דולר מטורנירי פוקר, כשמתוכם כ-770 אלף דולר בסבב אליפות העולם. בסבב אליפות העולם הגיע 3 פעמים לשולחן הסופי וסיים 9 פעמים במיקומים שמקנים זכיות כספיות. בעל תואר בפיזיקה. נשוי ואב לשניים. מדיה וקבצים בנושא שי צור בוויקישיתוף שי צור, באתר The Hendon Mob שי צור, באתר אליפות העולם בפוקר "לא שקלתי לפרוש מפוקר, זה בלתי אפשרי". השאלון, באתר ערוץ הספורט, 2 בנובמבר 2014 שי צור (GaborMarton), באתר האקדמיה הישראלית לפוקר אודות האקדמיה הישראלית לפוקר, באתר האקדמיה הישראלית לפוקר יאיר קטן, שחקן הפוקר הישראלי שזכה בצמיד: "כמו זכייה בליגת האלופות", באתר ynet, 17 ביולי 2017
מרשל לנקסטר

מרשל לנקסטר (באנגלית: Marshall Lancaster; נולד ב-5 באוקטובר 1974) הוא שחקן אנגלי. לנקסטר נולד במקלספילד שבצ'שייר. הוא הופיע בדרמות טלוויזיוניות בהן "קורוניישן סטריט", "הולבי סיטי", "האגמים", ו-"Family Affairs". תפקידו הידוע ביותר הוא בדמות כריס סקלטון בסדרות הדרמה המשטרתית "חיים על מאדים" ו"אפר לאפר". הסדרה הראשונה מתרחשת ב-1973, והשנייה מתרחשת בשנים 1981 עד 1983. הוא היה חבר בלהקות התיאטרון "SCAMPS Youth Company", תיאטרון "Paragon Youth Theatre", ו-"Macclesfield Amateur Dramatic Society". עד אוגוסט 2008 כיכב בהפקה של תיאטרון יורק רויאל לעיבוד של מייק קני לספר "ילדי המסילה" לצדם של קולין טרנט ושרה קווינטרל במוזיאון הרכבת הלאומי. ללנקסטר יש עין אחת ירוקה ועין אחת כחולה, תופעה הידועה בשם הטרוכרומיה. בינואר 2013 הקים חברת בנייה משלו בשם "Marshall Lancaster Plastering" והוא עובד כקבלן במקלספילד ובסביבותיה. אתר האינטרנט הרשמי של מרשל לנקסטר מרשל לנקסטר, במסד הנתונים הקולנועיים IMDb (באנגלית) מרשל לנקסטר, באתר AllMovie (באנגלית) מרשל לנקסטר, במסד הנתונים הקולנועיים KinoPoisk (ברוסית) מרשל לנקסטר, באתר MusicBrainz (באנגלית) Hutchinson, Charles (20 במאי 2010). "Railway Children cast announced". York Press. נבדק ב-3 באפריל 2017. {{cite web}}: (עזרה) Marshall Lancaster Plastering
יחסי סיישל–קניה

יחסי סיישל–קניה הם היחסים הדיפלומטיים שבין הרפובליקה של סיישל לבין רפובליקת קניה. לשתי המדינות יחסים חמים, ונשיא קניה אוהורו קניאטה כינה אותם "שותפות טבעית". נשיא סיישל דני פאור ערך ביקור בקניה באפריל 2017, במהלכו קיים שיחות עם נשיא קניה אוהורו קניאטה. במהלך הביקור חתמו שתי המדינות על הסכמים רבים והסכימו על המשך שיפור היחסים הדו-צדדיים, הצבאיים והכלכליים בין שתי המדינות. שרת החוץ של קניה, אמינה מוחמד, ביקרה רשמית בסיישל. במהלך ביקורה פגשה את נשיא סיישל, ג'יימס מישל. שר החוץ של סיישל ביקר בקניה בשנת 2014, ובמהלך ביקורו קיים שיחות עם נשיא קניה ועם שר החוץ של קניה. כמו כן, התקיים מפגש בין נשיאי קניה וסיישל, במהלך פסגת אפריקה-ארצות הברית. שתי המדינות משתפות פעולה בתחומים רבים, ביניהם: סחר, ביטחון ימי ומלחמה נגד פיראטים, הכלכלה הכחולה (עוסקת בניצול ושימור הסביבה הימית), חילופי פרלמנטרים, חילופים בין לשכות הסחר, וכמו כן בתחומי נוער וספורט, תרבות, דיג ועוד. כמו כן, לשתי המדינות יש גם מיזמים משותפים בתחומים דוגמת תיירות וחינוך, ומורים רבים בסיישל הם ילידי קניה. בשנת 2015, שתי המדינות חתמו על הסכם מיסוי כפול. ההסכם צפוי להגדיל את היקף הסחר וההשקעות בין קניה וסיישל. כמו כן ההסכם עשוי לסייע לסביבה העסקית עבור חברות משתי המדינות. בשנת 2012 היקף הסחר בין שתי המדינות עמד על 6 מיליון דולר אמריקאי. קניה ייצאה סחורות שכללו מוצרים חקלאיים ותרופות בשווי 2 מיליון דולר אמריקאי ואילו סיישל ייצאה סחורות שכללו דגים ומוצריהם, בשווי כולל של 4 מיליון דולר. יחסי אוגנדה-קניה יחסי ארצות הברית-סיישל יחסי ישראל–קניה מדיה וקבצים בנושא יחסי סיישל–קניה בוויקישיתוף הנשיא אוהורו קניאטה מגדיר את היחסים בין קניה לסיישל כ"שותפות טבעית", משרד החוץ של סיישל, 20 במרץ 2014 הנשיא פאור מקבל כבוד רב בביקורו הראשון בקניה, לשכת נשיא קניה סיישל וקניה משיקות שותפויות חדשות בסחר ובהשקעות סיישל וקניה מובילות קדימה את היחסים הבילטרליים, משרד החוץ של סיישל, 18 במרץ 2014 וסיישל מפסיקות את המיסוי הכפול, Coastweek
גד סנדק

גד סנדק (4 באוגוסט 1932 - 28 במרץ 1997) היה קצין צה"ל בדרגת אלוף-משנה, ממקימי ובכירי המערך הטכני של חיל האוויר. נולד ב-1932 בעיירה וולודבה שבפולין, בן לנחמן וגניה. בזמן השואה שרד עם משפחתו בהרי אורל, בסיביר ובאוזבקיסטן. עלה לישראל בשנת 1949 והתגייס לאחר שנה לחיל האוויר כמכונאי מטוסים. שרת בטייסת ספיטפייר ונשלח בשנת 1954 כסגן ראש המשלחת לאחזקת מטוסי הספיטפייר שרכשה בורמה מישראל (מבצע "אורז"). במסגרת תפקידו שיתף פעולה עם דוד הכהן, אשר שירת באותה עת כציר הראשון של מדינת ישראל בבורמה. היה קצין טכני בטייסת מטוסי מיסטר, ראש המשלחת לקליטת מטוסי הסמב"ד (סופר מיסטר) וקצין טכני בטייסת 105. היה מפקד גף מטוסים ומפקד בי"מ 216 בבסיס חיל האוויר בתל נוף. בשנת 1966 נשלח ללימודים בחיל האוויר הבריטי. עם חזרתו לישראל הקים את טייסת התחזוקה בבסיס חצרים, שהוקם אז בפיקודו של ג'ו אלון, ופיקד עליה עד 1972. משפחתו של סנדק הייתה הראשונה להתגורר בשיכון המשפחות בבסיס. נשלח מטעם חיל האוויר לפרו ולסינגפור והיה מנהל משלחת הרכש מטעם חיל האוויר של משרד הביטחון בניו יורק. במסגרת תפקידו היה ממונה על רכש, ייצור וניהול פרויקטים עבור חיל האוויר, והיה אחראי בין השאר על הרכבת האווירית של אמצעי לחימה מארצות הברית לישראל במהלך מלחמת יום הכיפורים (מבצע ניקל גראס). כמו כן עסק בקליטת מטוס F-15 איגל ("בז") לראשונה בחיל האוויר, אשר נכנס לשירות ב-1976. ב-1975 נשלח ללימודי כלכלה ומנהל עסקים באוניברסיטת בר-אילן. ב-1977 מונה למפקד בית הספר הטכני של חיל האוויר בחיפה (כיום בח"א 21), האחראי גם על המכללה הטכנולוגית של חיל האוויר. בתקופת כהונתו כמפקד הבסיס הושלמה הקמתה של שלוחת בית הספר בבאר שבע, נקלט בית הספר לקצינים של חיל האוויר והורחב שיתוף הפעולה עם חילות אוויר זרים. בשנת 1979 השתחרר מצה"ל בדרגת אלוף-משנה, ולאחר מכן שימש בתפקידים בכירים בסיב"ט (האגף לייצוא ביטחוני) ובחברות הייעוץ הביטחוניות "אלול" ו"תיל". ב-1992 חווה אירוע לב קשה. ב-1997 נפטר ונקבר בבית הקברות סגולה בפתח תקווה. עופר בן פרץ, ‏ראשית מערך המסק"ר בח"א - היסטוריה תעופתית בישראל, באתר "מרקיע שחקים" טייסת אבירי הזנב הכתום - ההיסטוריה של חיל האוויר בתמונות יפתח ספקטור, רם וברור, הוצאת ידיעות אחרונות, 2008, עמודים 25, 360 חיים שכאלה - דוד הכהן ("הקול התשיעי")
Amy Winehouse: Back to Black

Amy Winehouse: Back to Black (בעברית: "איימי ויינהאוס: בחזרה אל השחור") הוא סרט תיעודי אשר התמקד באיימי ויינהאוס וביצירת אלבומה Back to Black, שהפך במרוצת השנים לאחד מן האלבומים הנמכרים והמצליחים בהיסטוריה. הסרט מכיל ראיונות שלא פורסמו מעולם וקטעי ארכיון שונים. הסרט הופק על ידי גיל קאנג. הסרט יצא לאקרנים ב-2 בנובמבר 2018, על ידי Eagle Vision. עלילת הסרט ברובה תתמקד ביצירת, הפקת והלחנת האלבום Back to Black. היא אף תציג בתוכה את הערב האינטימי שהיה בלונדון, בו הייתה ויינהאוס ביחד עם משפחתה, לאחר שזכתה ב-5 פרסי גראמי על האלבום ושיריו. הערב חל בשנת 2008, והוא היה מעין ערב פרטי בו מרכז העניין היה האלבום, Back to Black. איימי ויינהאוס (תצלום ארכיון) מארק רונסון סאלאם רמי טום אלמהירסט דרקוס ביז איימי, סרט משנת 2015 אתר האינטרנט הרשמי של Amy Winehouse: Back to Black "Amy Winehouse: Back to Black", במסד הנתונים הקולנועיים IMDb (באנגלית) James McMahon, Amy Winehouse’s ‘Back To Black’ documentary is a tribute to her supreme talent, NME, ‏2018-09-19 (באנגלית בריטית) "Amy Winehouse's 'Back To Black' documentary is a reminder of her supreme talent". NME (באנגלית אמריקאית). 2018-09-19. נבדק ב-2018-10-22. New Amy Winehouse Back to Black Documentary Announced | Pitchfork, pitchfork.com (באנגלית) Laura Snapes, Hologram of Amy Winehouse set for 2019 worldwide tour, the Guardian, ‏2018-10-12 (באנגלית) "Amy Winehouse 'Back to Black' Documentary Offers Revealing Commentary From Mark Ronson, Salaam Remi & More". Billboard. נבדק ב-2018-10-22. "New Amy Winehouse Documentary 'Back to Black' Announced". Spin. 2018-09-19. נבדק ב-2018-10-22. Reed, Ryan (2018-09-19). "Amy Winehouse: Previously Unseen Concert Highlights 'Back to Black' Doc DVD". Rolling Stone (באנגלית אמריקאית). נבדק ב-2018-10-22. A new documentary on Amy Winehouse's 'Back To Black' is coming soon, DIY (באנגלית) "new amy winehouse documentary trailer shows "previously unseen footage" of the singer". I-d (באנגלית). 2018-09-20. נבדק ב-2018-10-22.
צרפת באירוויזיון לרוקדים צעירים

צרפת נטלה חלק באירוויזיון לרוקדים צעירים 7 פעמים. צרפת אירחה את התחרות פעמיים, ב-1989 וב-1999. האירוויזיון לרוקדים צעירים צרפת באירוויזיון Eurovision Young Dancers בשנה זו, הוענקו 2 פרסים. אחד לבלט והשני לריקוד עכשווי (אנ'). צרפת זכתה בפרס לריקוד עכשווי (אנ') "Eurovision Young Dancers 1999: About the show". European Broadcasting Union. נבדק ב-5 באוקטובר 2014. {{cite web}}: (עזרה)
שמחות (פירושונים)

האם התכוונתם ל... אבל רבתי – מן המסכתות הקטנות מכונה גם מסכת שמחות שמחות – מסיבות למשל חתונה שמחות – סדרת טלוויזיה ישראלית קומית
קרחון קנדה

קנדה קרחון (באנגלית: Canada Glacier) הוא קרחון הזורם לכיוון דרום-מזרח לתוך צידו הצפוני של עמק טיילור בשטח חסות רוס, בארץ ויקטוריה שבאנטארקטיקה. הקרחון הנמס מידי קיץ, מזין את אגם הואייר, הנמצא ממערב לו, ואת אגם פרייקסל הנמצא ממזרח לו. מצפון לקרחון מצויים צוקי הות'ם. הקרחון התגלה על ידי משלחת טרה נובה (1910–1913). רוברט פלקון סקוט וצ'ארלס רייט שעמדו בראש המשלחת נתנו לקרחון את שמו (רייט היה פיזיקאי קנדי, ומכאן שם הקרחון).  שטח של 1 קמ"ר בצידו המזרחי של הקרחון הוא אזור אנטארקטי מוגן במיוחד (ASPA מספר 131) תחת אמנת אנטארקטיקה  מאחר שאזור זה מכיל את הכמות הרבה ביותר של צמחים (טחבים ואצות) באזור העמקים היבשים מקמרדו; וכן האתר נשמר כאתר דוגמה למערכת אקולוגית מסוג זה.  האתר מיוחד מאחר שבחודשי הקיץ הוא אינו מכוסה קרח, ויש בו אגמי קיץ קטנים וזרמי נחלי מי קרחון נמסים, וכן הוא מוגן יחסית מהרוחות החזקות (בשל גובהו של הקרחון מצידו של האזור - 20 מטרים, החוסם את הרוחות) - דבר המאפשר לצמחייה לגדול בו. • Antarctic Specially Protected Area No. 131 (Site of Special Scientific Interest No. 12) • Elizabeth A. Bagshaw, Martyn Tranter, Andrew G. Fountain, Kathleen A. Welch, Hassan J. Basagic, Biogeochemical Evolution of Cryoconite Holes on Canada Glacier, Taylor Valley, Antarctica, J. Geophys. Res., 112, G04S35 • Johanna Laybourn-Parry, Jemma Wadham, Antarctic Lakes • Matthew J. HOFFMAN, Andrew G. FOUNTAIN, Glen E. LISTON, Near-surface internal melting: a substantial mass loss on Antarctic Dry Valley glaciers, Journal of Glaciology, Vol. 60, No. 220, 2014 doi: 10.3189/2014JoG13J095 • Jeannie Meekins, The Bleeding Glacier of Antarctica: A Strange But True Tale • Alex D. Rogers, Nadine M. Johnston, Eugene J. Murphy, Andrew Clarke, Antarctic Ecosystems: An Extreme Environment in a Changing World, P 72 • Andrew G. Fountain, W. Berry Lyons, Melody B. Burkins, Gayle L. Dana, Peter T. Doran, Karen J. Lewis, Diane M. McKnight, Daryl L. Moorhead, Andrew N. Parsons, John C. Priscu, Physical Controls on the Taylor Valley Ecosystem, Antarctica, BioScience, Volume 49, Issue 12, 1 December 1999, Pages 961–971, https://doi.org/10.1525/bisi.1999.49.12.961 מדיה וקבצים בנושא קרחון קנדה בוויקישיתוף קרחון קנדה באתר הסקר הגאולוגי של ארצות הברית תצלום העמקים היבשים וקרחון קנדה באתר הגאזט האנטארקטי של ממשלת ניו זילנד תצלום לוויין תיאור קרחון קנדה, ותצלומי הקרחון תחזית מזג אוויר עדכנית ארוכת טווח עבור קרחון קנדה סטטיסטיקות מזג אוויר עבור קרחון קנדה קרחון קנדה נמס, והעמקים היבשים מקמרדו, סרטון באתר יוטיוב וידאו של טיסה אל העמקים היבשים מקמרדו ומבט אווירי על העמקים ועל קרחון קנדה מידע גאוגרפי והיסטורי תיאור השטח המגון 131 (באנגלית)
דיוויזיית הצנחנים השנייה (ורמאכט)

דיוויזיית הצנחנים השנייה (בגרמנית: 2. Fallschirm-Jäger-Division) הייתה דיוויזיית פאלשירמייגר של הלופטוואפה במהלך מלחמת העולם השנייה, שלחמה בקרבות החזית האיטלקית ובמהלך המערכה בנורמנדי. הדיוויזיה הוקמה ב-13 בפברואר 1943 מאלמנטים של דיוויזיית הצנחנים ה-1, והועמדה תחת פיקוד הרמן-ברנהרד ראמקה. לאחר פלישת בעלות הברית לאיטליה נשלחה הדיוויזיה לאיטליה, והשתתפה בכיבוש רומא, וכוח שלה אף השתתף בחילוץ מוסוליני מכלאו. באוקטובר 1943 נשלחה הדיוויזיה לחזית המזרחית, והשתתפה בקרב קייב (1943) ובקרב דנייפר, ובדצמבר אותה שנה הוחזרה הדיוויזיה לגרמניה. לאחר הפלישה לנורמנדי נשלחה הדיוויזיה לצרפת, שם השתתפה במערכה בנורמנדי. לאחר שכוחות בעלות הברית הצליחו לפרוץ החוצה מחצי האי נורמנדי, במסגרת מבצע קוברה, מונה ראמקה למפקד נמל ברסט, שבחבל ברטאן, כשתחת פיקודו כ-35,000 חיילים, וקיבל פקודה מהיטלר להפוך אותה למבצר ולהגן עליה עד הסוף (כמו ערי נמל נוספות בצפון צרפת, שנותרו מאחורי הקווים של בעלות הברית), אולם ב-19 בספטמבר 1944 נכנע ראמקה בראש כוחותיו לצבא האמריקני. לאחר מכן הוקמה הדיוויזיה מחדש, והועמדה בפיקוד הנס קרוה. הדיוויזיה לחמה בקרבות בגרמניה, ובאפריל 1945 נכנעו שרידי הדיוויזיה לאחר שנלכדו בכיס הרוהר. הרמן-ברנהרד ראמקה (13 בפברואר 1943 - 8 בספטמבר 1943) מדר-אגברט (8 בספטמבר 1943 - 13 בספטמבר 1943) ולטר ברנתין (13 בספטמבר 1943 - 9 בדצמבר 1943) גוסטב וילקה (9 בדצמבר 1943 - 17 במרץ 1944) הנס קרוה (17 במרץ 1944 - 1 ביוני 1944) הרמן-ברנהרד ראמקה (1 ביוני 1944 - 11 באוגוסט 1944) הנס קרוה (11 באוגוסט 1944 - 15 בנובמבר 1944) ולטר לאקנר (15 בנובמבר 1944 - אפריל 1945) אודות הדיוויזיה באתר lexikon-der-wehrmacht
שנות ה-90 של המאה ה-11

שנות ה-90 של המאה ה-11 היו העשור העשירי והאחרון של המאה ה-11, החלו ב־1 בינואר 1090 והסתיימו ב־31 בדצמבר 1099. פרק זה לוקה בחסר. אנא תרמו לוויקיפדיה והשלימו אותו. 1090 - מנהיג אלמורבידי יוסוף איבן טאשפין חזר לחצי האי האיברי בפעם השלישית. הוא כבש את הממלכות המוסלמיות בגרנדה ומאלגה וחזר לצפון אפריקה. בניגוד לעבר, הצבא נישאר בחצי האי בפיקוד נחדו המשיך בכיבושים. 1090 - הנוצרים כבשו את ליסבון וסינטרה שבפורטוגל של היום. 1091 - אלמורבידים השתלטו על קורדובה ועמק קואדל קיביר. הנוצרים ניסו לעזור לאמיר סביליה אך ללא הצלחה. במהלך השנה גם סביליה וערים נוספות עבור לשליטה של האלמורבידים. 1091 - נורמנים כבשו את סיציליה. סיום שליטה מוסלמית על האי. 1092 - העיר טולדו עברה לשליטה נוצרית באופן סופי. 1093 - אלמורבידים כבשו את ליסבון ובדחוס. ממלכת בדחוס הפסיקה להתקיים 1093 - אל סיד כבש את ולנסיה מהמורים והקים ממלכה שרק באופן פורמלי הכירה בעליונות של קסטיליה. בצבא של הממלכה משרתים נוצרים ומוסלמים זה לצד זה. 1093 - אלמורבידים החלו במצור על ולנסיה אך הובסו על ידי אל סיד. הפסד משמעותי ראשון של האלמורבידים בחצי האי האיברי. 13 בנובמבר 1093 - קרב אלנוויק - מלך סקוטלנד מלקולם השלישי נהרג בקרב על ידי כוחות אנגליים. 15 ביוני 1094 - רקונקיסטה: אל סיד כובש את ולנסיה 1096 - מאורעות תתנ"ו טבח ביהודים ברחבי אירופה, טורקיה, סוריה, לבנון, וארץ ישראל במסגרת מסע הצלב הראשון. 1 ביולי 1097 - קרב דוריליאום; הצלבנים מנצחים את הטורקים הסלג'וקים 21 באוקטובר 1097 - מסע הצלב הראשון: תחילת המצור על אנטיוכיה על ידי הצלבנים 3 ביוני 1098 - מסע הצלב הראשון: הצלבנים כובשים את אנטיוכיה 28 ביוני 1098 - מסע הצלב הראשון: סיום המצור המוסלמי על אנטיוכיה וסיום כיבושה של העיר על ידי הצלבנים 7 ביוני 1099 - החל המצור הצלבני על ירושלים, שנמשך 5 שבועות עד לכיבושה 15 ביולי 1099 - מסע הצלב הראשון: חיילים נוצרים מסיימים כיבוש העיר ירושלים כולל כיבוש כנסיית הקבר הקדוש לאחר מצור ממושך וטובחים בתושבים היהודים והמוסלמים 1099 - מסע הצלב הראשון: לאחר הקמת ממלכת ירושלים הופך מסגד אל-אקצא לארמון המגורים של מלכי ירושלים (אנ'). 12 באוגוסט 1099 - מסע הצלב הראשון: קרב אשקלון: הצלבנים מביסים את הפאטימים 1099 - אלמורבידים החלו במצור על ולנסיה. אל סיד נפטר במהלך המצור. 27 בנובמבר 1095 - האפיפיור אורבנוס השני קורא לגאולת כנסיית הקבר ולהגן על הנצרות המזרחית בוועידת קלרמון, נאומו מצית את מסע הצלב הראשון 1095 - לוגרוניו מצורפת לממלכת קסטיליה וניתנת לה מגילה המעניקה לתושביה זכות לשלטון עצמי 1097 - אדגר, מלך סקוטלנד הביס את דונלד ואת אדמונד והפך למלך סקוטלנד (עד פטירתו ב-1107) 1098 - הקמת המנזר הראשון של נזירים ציסטרציאנים. 1098 - הקמת רוזנות אדסה ונסיכות אנטיוכיה בשטחים שבשליטת הצלבנים. 1099 - הקמת ממלכת ירושלים. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 1092 - המדען הסיני סו סונג פרסם את מפת הכוכבים הראשונה המוכרת בהיסטוריה בדפוס. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-90 של המאה ה-11 בוויקישיתוף